bluuebunny/crossref_metadata_2025 huggingface dataset:
Comparative study of the diachronic evolution of the geological and volcanological environments of the earth with the saturnian satellites Titan and Enceladus
Authors: Σολωμονίδου Ανεζίνα
Published: September 2021

Η παρούσα διδακτορική διατριβή αφορά τη μελέτη των περιβαλλόντων του Τιτάνα και τουΕγκέλαδου, δορυφόρων του Κρόνου, μέσω της ανάλυσης δεδομένων που ανακτήθηκαν απότη διαστημική αποστολή Cassini-Huygens. Αρχικά παρουσιάζεται η επισκόπηση τηςγεωλογίας του Τιτάνα, με επίκεντρο τις γεωλογικές δομές και διεργασίες και το συσχετισμόμεταξύ της ατμόσφαιρας, της επιφάνειας και του εσωτερικού του δορυφόρου. Οιμορφοτεκτονικές δομές κατατάσσονται σε συγκεκριμένες κατηγορίες βάσει γήινων μοντέλωνσχηματισμού. Επιφανειακές περιοχές του Τιτάνα, οι οποίες θεωρούνται συνδεδεμένες με τοεσωτερικό, συγκρίθηκαν με γεωφυσικά μοντέλα παλιρροιακής στρέβλωσης καιδιαπιστώθηκε ότι συμπίπτουν σε σχέση με τη θέση, την επιφάνεια και την εσωτερικήενεργότητα. Ένα δεύτερο μέρος της διδακτορικής διατριβής παρουσιάζει την ενδελεχήανάλυση συγκεκριμένων περιοχών του Τιτάνα –όπως αυτές καθορίζονται μέσω μιαςστατιστικής μεθόδου– με επίκεντρο την επιφανειακή ανακλαστικότητα που παρουσιάζουνκαι τη χημική σύνθεση από την επεξεργασία δεδομένων του φασματογράφου Cassini/VIMS(εγγύς υπέρυθρη περιοχή του φάσματος από 0,4 έως 5 micron). Η εφαρμογή ενόςεκσυγχρονισμένου και state-of-the-art κώδικα μεταφοράς ακτινοβολίας, επέδειξε τηφασματική συμπεριφορά και το εύρος της φωτεινότητας αυτών των περιοχών. Η έρευνατριών σημαντικών περιοχών, που έχουν προταθεί ως υποψήφιες κρυοηφαιστειακές (HoteiRegio, Tui Regio και Sotra Patera), παρουσίασε ενδείξεις χρονικής μεταβολής τηςεπιφανειακής ανακλαστικότητας για δύο από αυτές σε μια χρονική περίοδο από 1-3,5 χρόνια,υποδεικνύοντας δυναμικές εξωγενείς - ενδογενείς διεργασίες, οι οποίες επηρεάζουν τηνεπιφάνεια και είναι συμβατές με φαινόμενα κρυοηφαιστεότητας στην περίπτωση της SotraPatera. Επίσης, οι διαδικασίες που σχηματίζουν την επιφάνεια του Εγκέλαδου περιγράφονταιλεπτομερειακά στη διατριβή. Σε ένα τρίτο μέρος, γήινα ανάλογα επιφανειακών εμφανίσεωνκαθώς και διεργασιών παρουσιάζονται εκτεταμένα, επισημαίνοντας ενδιαφέρουσεςομοιότητες και διαφορές μεταξύ της πυριτικής Γης και των παγωμένων δορυφόρων. Οιαστροβιολογικές συσχετίσεις αυτής της εργασίας διεξάγονται στο πλαίσιο της αναζήτησηςπεριβαλλόντων κατοικησιμότητας στο εξωτερικό ηλιακό σύστημα. Όλες οι προαναφερθείσεςμελέτες συνδέονται με την προετοιμασία των μελλοντικών διαστημικών αποστολών και τωνοργάνων τους στα συστήματα του Κρόνου και του Δία. Τέλος, συζητούνται οι δυνατότητεςεκλαΐκευσης της επιστήμης και οι προοπτικές που παρουσιάζει η συγκεκριμένη έρευνα.
Thermodynamic analysis of open cycle evaporative cooling systems with liquid desiccant mediums
Authors: Χριστοδουλάκη Ρόζα
Published: September 2021

Το αντικείμενο της έρευνας αυτής είναι η μελέτη των φαινομένων μεταφοράς θερμότητας καιμάζας μεταξύ του αέρα, του αφυγραντικού υλικού και του νερού που συντελούνται στακλιματιστικά συστήματα ανοικτού εξατμιστικού κύκλου με υγρά προσροφητικά υλικά. Ηέρευνα υλοποιείται τόσο σε θεωρητικό όσο και σε πειραματικό επίπεδο και εξετάζει τηνενεργειακή απόδοση του αφυγραντή και του αναγεννητή. Αρχικά, αποκτάται το θεωρητικόυπόβαθρο σχετικά με τις θερμοδυναμικές ιδιότητες των πιο διαδεδομένων αφυγραντικώνυδατικών διαλυμάτων (Χλωριούχο Λίθιο, Βρωμιούχο Λίθιο, Χλωριούχο Ασβέστιο). Η γνώσηαυτή χρησιμοποιείται ως βάση για την ανάπτυξη των μαθηματικών μοντέλων του αφυγραντήκαι του αναγεννητή. Τα μοντέλα αφορούν τρεις διαφορετικές διατάξεις: την αδιαβατικήσυσκευή με το πληρωτικό υλικό, τη μη αδιαβατική συσκευή με το σωληνοειδή εναλλάκτη καιτη μη αδιαβατική συσκευή με τον πλακοειδή εναλλάκτη. Όλα τα μοντέλα συγκρίνονται μεπειραματικά δεδομένα από την ήδη υπάρχουσα βιβλιογραφία και δείχνουν αξιόπιστησυμπεριφορά, παρουσιάζοντας μικρές αποκλίσεις μεταξύ τους. Η εκτενής παραμετρικήανάλυση που διεξάγεται σε κάθε επικυρωμένο μαθηματικό μοντέλο υποδεικνύει τουςσημαντικότερους παράγοντες που επηρεάζουν την ενεργειακή απόδοση του αφυγραντή καιτου αναγεννητή. Η πειραματική διαδικασία που διεξάγεται στα πλαίσια της εργασίας αυτήςπροσφέρει πολύτιμες γνώσεις για τη λειτουργία αυτών των κλιματιστικών συσκευών. Ταπειραματικά αποτελέσματα δείχνουν ότι ο ρυθμός αφύγρανσης του αέρα κυμαίνεται από 6.99έως 11.90 kg νερού/ώρα και η ενεργειακή κατανάλωση του αναγεννητή κυμαίνεται από 6.93kWh έως 26.22 kWh, ανάλογα με τις εκάστοτε συνθήκες λειτουργίας. Ικανοποιητική απόδοσητου αναγεννητή επιτυγχάνεται ακόμη και με θερμοκρασία θερμού νερού 46.11 oC. Η χαμηλήθερμοκρασία που απαιτείται για τη λειτουργία αυτών των κλιματιστικών μονάδων ευνοεί τηχρήση ανανεώσιμων πηγών ενέργειας, αποκτώντας έτσι περιβαλλοντικά και οικονομικάπλεονεκτήματα έναντι των συμβατικών κλιματιστικών συστημάτων συμπίεσης ατμού.
Ανάπτυξη νέων τεχνικών διαχείρισης πόρων σε ασύρματα δίκτυα
Authors: Βελιβασάκη Τερψιχόρη-Ελένη
Published: September 2021

Σκοπός της παρούσας διδακτορικής διατριβής είναι η ανάπτυξη τεχνικών αποδοτικής διαχείρισης πόρων σε ασύρματα δίκτυα, με έμφαση στα ασύρματα δίκτυα ευρυεκπομπής και τα ασύρματα δίκτυα αισθητήρων.Αρχικά, ερευνάται η διαχείριση των φασματικών πόρων σε ασύρματα δίκτυα ευρυεκπομπής. Το Κεφάλαιο 2 παρουσιάζει επισκόπηση του προτύπου DVB-T, την υιοθέτησή του κατά τη Συμφωνία της Γενεύης 2006 (GE06) και την ανάγκη για εναρμονισμένο ψηφιακό μέρισμα, που επιτάσσει την τροποποίηση των πλάνων συχνοτήτων της GE06.Ακολούθως, στο Κεφάλαιο 3 μελετάται η αναδιάταξη των πλάνων GE06 μέσω μεταευριστικών μεθόδων βελτιστοποίησης. Παρουσιάζονται οι μέθοδοι βελτιστοποίησης μέσω «Γενετικών Αλγορίθμων», «Προσομοιωμένης Ανόπτησης» και «Βελτιστοποίησης Σμήνους Μονάδων». Παράλληλα, διατυπώνεται το πρόβλημα της «εκ νέου απόδοσης διαύλων», καταλήγοντας στην περιγραφή του αλγορίθμου «Μεταευριστικώς Βελτιστοποιούμενη Εκχώρηση Διαύλων» MOCA, ο οποίος χρησιμοποιεί τις ανωτέρω τεχνικές για την εξαγωγή σχεδόν βέλτιστων τροποποιημένων πλάνων συχνοτήτων σε κατάλληλα ορισμένες περιοχές. Η αποδοτικότητα του αλγορίθμου ως προς την τροποποίηση των υπαρχόντων πλάνων συχνοτήτων υπό δεδομένους περιορισμούς επιβεβαιώνεται μέσω προσομοιώσεων.Στη συνέχεια, τα Κεφάλαια 4 και 5 επικεντρώνονται στα ασύρματα δίκτυα αισθητήρων (WSN) και συγκεκριμένα στην επιλογή βέλτιστων διαδρομών υπό ποικίλες απαιτήσεις κατά τη δρομολόγηση. Το Κεφάλαιο 4 παρέχει μια εισαγωγή στα WSN και αναλύει τα ιδιαίτερα χαρακτηριστικά των ασύρματων κόμβων και των δικτύων τους. Η μελέτη εντοπίζεται στα πρωτόκολλα δρομολόγησης και ιδιαίτερα στο πρωτόκολλο Δρομολόγησης πάνω από Χαμηλής Ισχύος και με Απώλειες Δίκτυα RPL, καθώς και τα πρωτόκολλα με έμφαση στην ασφάλεια, που διακυβεύεται από πλήθος επιθέσεων του στρώματος δικτύου. Έτσι, διάφορες μετρικές έχουν σχεδιαστεί για την αποφυγή διαφορετικών επιθέσεων ή γενικά δυσμενών καταστάσεων, οδηγώντας στην ανάγκη για σύνθετες μετρικές.Από την άλλη, οι μετρικές δρομολόγησης δεν είναι πάντα συμβατές με κάθε πρωτόκολλο δρομολόγησης. Το Κεφάλαιο 5 πραγματεύεται τους όρους συμβατότητας μεταξύ μετρικών και πρωτοκόλλων δρομολόγησης μέσω των ιδιοτήτων «μονοτονίας» και «ισοτονικότητας» της «Άλγεβρας Δρομολόγησης». Επίσης, παρουσιάζονται η λεξικογραφική και η αθροιστική τεχνική σύνθεσης και εφαρμόζονται στη νεοεισαχθείσα μετρική εμπιστοσύνης PFI και τη μετρική ποιότητας ζεύξης ETX για την επιλογή αξιόπιστων και υψηλής ποιότητας ζεύξης διαδρομών. Οι σύνθετες μετρικές αποδεικνύονται να πληρούν τις επιθυμητές ιδιότητες της Άλγεβρας Δρομολόγησης. Επίσης, αποδεικνύονται μέσω προσομοιώσεων ανώτερες των απλών, ενώ διαφαίνεται η καταλληλότητα της αθροιστικής σύνθεσης για προβλήματα με πολλαπλές απαιτήσεις.
Negotiation of migratory and educational strategies of polish families in Athens
Authors: Ρέρακ-Ζάμπου Μονίκα-Μπαρμπάρα
Published: September 2021

Οι σύγχρονες μεταναστεύσεις αποτελούν μια συνήθη διαδικασία για τους ανθρώπους οιοποίοι θέλουν να βελτιώσουν τις υλικές συνθήκες διαβίωσής τους και να παρέχουν καλύτερηοικονομική ασφάλεια για τους ίδιους και τις οικογένειές τους. Η μετανάστευση είναι αυτή τηνπερίοδο ψηλά στην πολιτική ατζέντα των περισσότερων ευρωπαϊκών χωρών, συμπεριλαμβανομένης της Ελλάδας, καθώς πασχίζουν να αντιμετωπίσουν την αυξημένη ροή των παράνομων μεταναστών. Στο πλαίσιο αυτό, καθίσταται αναγκαίο να εξεταστούν οι ποικίλες πτυχές της μετανάστευσης. Στη διδακτορική αυτή διατριβή εστιάζονται οι διαδικασίες της διαπραγμάτευσης των μεταναστευτικών και εκπαιδευτικών στρατηγικών των πολωνικώνοικογενειών που κατοικούν στην Αθήνα. Οι οικογένειες μεταναστών και τα παιδιά τωνμεταναστών αποτελούν ένα μεγάλο και αυξανόμενο μέρος του ελληνικού πληθυσμού, το οποίοφαίνεται ότι τις επόμενες δεκαετίες θα αποτελέσει ένα σημαντικό τμήμα της ελληνικής κοινωνίας. Αυτή η αύξηση της ποικιλομορφίας απαιτεί την κατανόηση των εκπαιδευτικών πορειών των παιδιών που προέρχονται από διάφορες εθνικές ομάδες, καθώς και των προτύπων κινητικότητας των οικογενειών των μεταναστών. Ωστόσο, η έρευνα σχετικά με το θέμα απέχει πολύ από το να χαρακτηριστεί πλήρης. Το ερευνητικό αυτό έργο εξετάζει πώς οι μετανάστες διαπραγματεύονται τις εκπαιδευτικές και τις μεταναστευτικές στρατηγικές τους, πώς αυτή η διαπραγμάτευση έχει επηρεαστεί από την κρίση, καθώς και άλλους παράγοντες. Τίθενται τα ερωτήματα, ποιες είναι οι εκπαιδευτικές και μεταναστευτικές στρατηγικές και ποιοι είναι οι παράγοντες που επηρεάζουν τη διαδικασία της διαπραγμάτευσης τους. Η διατριβή προσβλέπει στις συνέπειες της εκπαίδευσης των παιδιών για τη διαδικασία της δημιουργίας οικογενειακής στρατηγικής. Χαρακτηριστικό της πολωνικής κοινότητας στην Αθήνα φαίνεται να είναι η ρευστότητα των στρατηγικών τους: τα εκπαιδευτικά και τα μεταναστευτικά τους σχέδια συχνά αλλάζουν και τροποποιούνται. Οι μεταναστευτικές και εκπαιδευτικές στρατηγικές φαίνεται να αναδεικνύονται ως απήχηση της καθημερινή ζωής και των διάφορων υποχρεώσεων. Οι οικονομικοί παράγοντες αποδείχθηκαν ότι είναι οι πιο συναφείς, σε σχέση με τη διαπραγμάτευση της οικογενειακής στρατηγικής. Αναγνωρίζεται ότι η οικονομική κατάσταση στην Πολωνία και τα συναφή προβλήματα της εργασιακής ανασφάλειας, των χαμηλών μισθών και της ανεργίας στις περιοχές από τις οποίες προέρχονται οι ερωτηθέντες, σε συνδυασμό με την εξειδικευμένη εκπαίδευση και τις δεξιότητες της ερευνήσασας ομάδας, μπορεί να είναι ο λόγος για τον οποίο πολωνικές οικογένειες να παραμένουν στην Ελλάδα, ανεξαρτήτως των οικονομικών δυσχερειών που προκλήθηκαν από την κρίση. Τα αποτελέσματα της παρούσης έρευνας δείχνουν ότι για την διερευνήσασα ομάδα, οι γονείς έχουν μεγάλη επιρροή στη λήψη αποφάσεων γύρω από τις εκπαιδευτικές πορείες καιχωρικές στρατηγικές των οικογενειών. Η παρουσία των παιδιών φαίνεται να είναι στο επίκεντρο των οικογενειακών διαδικασιών λήψης αποφάσεων, και τα παιδιά διαμορφώνουν ουσιαστικά τη φύση και την πορεία των οικογενειακών μεταναστευτικών εμπειριών.
Συμβολή στην ανάπτυξη ολοκληρωμένης μεθοδολογίας εκτίμησης εκπομπών αρμονικών από ανεμογεννήτριες
Authors: Τεντζεράκης Σωκράτης
Published: September 2021

Η παρούσα διατριβή έχει αντικείμενο την ανάλυση των αρμονικών εκπομπών ανεμογεννητριών και επικεντρώνεται σε τρία ειδικότερα θέματα: Τη συστηματική μελέτη και ανάλυση των φασματικών χαρακτηριστικών του ρεύματος ανεμογεννητριών μεταβλητών στροφών, βασισμένη σε μετρήσεις πεδίου, με εφαρμογή της μεθοδολογίας που προτείνεται από τα ισχύοντα διεθνή πρότυπα (IEC 61400-21 και IEC 61000-4-7) και ακολουθείται κατά τη διαδικασία πιστοποίησης των εμπορικών μηχανών. Τη μελέτη και εφαρμογή προηγμένων μεθόδων ανάλυσης αρμονικών σε μετρήσεις ανεμογεννητριών, με στόχο τη συμπλήρωση της μεθοδολογίας του προτύπου IEC 61000-4-7. Τη μελέτη και αξιολόγηση αρμονικών εκπομπών αιολικού πάρκου για την αναγνώριση της συμβολής των επιμέρους πηγών στη διαμόρφωση του συνολικού ρεύματος και την αξιολόγηση των βασικών παραδοχών του προτύπου IEC 61000-3-6.Αναλυτικότερα, η διατριβή ξεκινά με την επιστάμενη μελέτη των φασματικών χαρακτηριστικών των ανεμογεννητριών μοντέρνας τεχνολογίας ακολουθώντας τη μεθοδολογία του προτύπου IEC 61400-21. Αξιοποιώντας μετρήσεις που πραγματοποιήθηκαν σε εμπορικές ανεμογεννήτριες διαφόρων τύπων, μελετάται η επίδραση των διαφόρων καταστάσεων λειτουργίας και υπολογιστικών παραμέτρων στο επίπεδο και τα χαρακτηριστικά των αρμονικών του ρεύματος εξόδου και εξάγονται συμπεράσματα για τη συμπεριφορά των αρμονικών εκπομπών των ανεμογεννητριών και την ακρίβεια υπολογισμού τους.Λαμβάνοντας υπόψη τα συμπεράσματα αυτά, πραγματοποιείται στη συνέχεια διερεύνηση της δυνατότητας εφαρμογής προηγμένων μεθόδων αρμονικής ανάλυσης, εναλλακτικών του μετασχηματισμού Fourier, που χρησιμοποιούνται ολοένα και συχνότερα τα τελευταία χρόνια για την ανάλυση αρμονικών στα συστήματα ηλεκτρικής ενέργειας, όχι όμως ακόμη στις ανεμογεννήτριες. Διερευνώντας ένα ευρύ φάσμα μεθόδων επιλέγονται οι επικρατέστερες για περαιτέρω μελέτη που είναι ο μετασχηματισμός Wavelets, η μέθοδος Hilbert-Huang και η μέθοδος Prony. Οι μέθοδοι αυτές, αφού επαληθευθούν μέσω δοκιμών σε επιλεγμένα συνθετικά σήματα και αποτελέσματα προσομοίωσης, εφαρμόζονται σε πραγματικά σήματα μετρήσεων ανεμογεννητριών για την τεκμηρίωση, κριτική αξιολόγηση και συμπλήρωση της καθιερωμένης μεθοδολογίας των προτύπων IEC 61000-4-7 και IEC 61400-21 βοηθώντας στη εξαγωγή συμπερασμάτων, όχι μόνο για την αποτελεσματικότητα τους στην ακριβέστερη εκτίμηση των αρμονικών εκπομπών, αλλά και σχετικά με ιδιαίτερα φασματικά χαρακτηριστικά των ανεμογεννητριών που δεν προκύπτουν άμεσα από την εφαρμογή του μετασχηματισμού Fourier.Τέλος, ως Παράρτημα της διατριβής, η μεθοδολογία μελέτης των αρμονικών μεμονωμένων ανεμογεννητριών επεκτείνεται στην ανάλυση πραγματικών μετρήσεων αιολικών πάρκων, από την οποία προκύπτουν χρήσιμες διαπιστώσεις σχετικά με τα χαρακτηριστικά των αρμονικών εκπομπών των αιολικών εγκαταστάσεων.
Ο νοηματικός μετασχηματισμός ως τεχνική υλοποίησης συναρτησιακών γλωσσών προγραμματισμού
Authors: Φουρτούνης Γεώργιος
Published: September 2021

Οι γλώσσες προγραμματισμού με μη αυστηρή σημασιολογία χρησιμοποιούνται για τη συγγραφή προγραμμάτων στα οποία μια έκφραση μπορεί να αντιστοιχίζεται σε ένα όνομα, χωρίς όμως να υπολογίζεται στο σημείο της δέσμευσης. Γλώσσες αυτού του τύπου χρησιμοποιούνται αρκετά σε ερευνητικά θέματα αλλά και σε πρακτικές εφαρμογές γιατί επιτρέπουν τη συγγραφή γρήγορων και κομψών προγραμμάτων, όπου οι υπολογισμοί ορίζονται όπου έχει νόημα αλλά εκτελούνται μόνο όταν χρειάζονται.Αυτή η διδακτορική διατριβή εξετάζει τον νοηματικό μετασχηματισμό (intensional transformation) ως εναλλακτική τεχνική υλοποίησης μη αυστηρών συναρτησιακών γλωσσών, καταλήγοντας στα εξής αποτελέσματα:(1) Περιγράφεται ο γενικευμένος νοηματικός μετασχηματισμός, το βασικό νέο θεωρητικό αποτέλεσμα που αποτελεί γενίκευση του κλασικού νοηματικού μετασχηματισμού και, σε συνδυασμό με τον μετασχηματισμό απαλοιφής συναρτήσεων (defunctionalization), επιτυγχάνει να μετασχηματίσει προγράμματα υψηλότερης τάξης με αυθαίρετες δομές δεδομένων σε προγράμματα ροής δεδομένων (dataflow) μηδενικής τάξης.(2) Αποδεικνύεται η εκφραστική ισοδυναμία των δύο κλασικών εκδοχών του νοηματικού μετασχηματισμού (πρώτης τάξης και υψηλότερης τάξης) χρησιμοποιώντας τον μετασχηματισμό defunctionalization.(3) Δίνεται μια αποδοτική υλοποίηση του γενικευμένου νοηματικού μετασχηματισμού με τη μορφή ενός μεταγλωττιστή για τη γλώσσα Haskell. Η υλοποίηση είναι κατάλληλη για δημοφιλείς αρχιτεκτονικές υλικού και μπορεί να συγκριθεί σε ταχύτητα με άλλους διαθέσιμους μεταγλωττιστές της Haskell.(4) Περιγράφεται μια νέα, οικονομική σε μνήμη, κωδικοποίηση των δομών του χρόνου εκτέλεσης, για την αρχιτεκτονική υλικού AMD64. Αυτή η κωδικοποίηση βελτιώνει την ταχύτητα και τη χρήση κρυφής μνήμης των προγραμμάτων που παράγονται, με αποτέλεσμα η υλοποίηση να είναι συγκρίσιμη σε ταχύτητα με τον μεταγλωττιστή GHC, ο οποίος αποτελεί την ντε φάκτο υλοποίηση της Haskell.(5) Ως σήμερα, ο μετασχηματισμός defunctionalization και ο νοηματικός μετασχηματισμός έχουν περιγραφεί ως μετασχηματισμοί χωρίς δυνατότητα ξεχωριστής μεταγλώττισης. Στη διατριβή αυτή αποδεικνύεται πώς αυτό το χαρακτηριστικό μπορεί να προστεθεί και στους δύο, ώστε να μπορούν να επεξεργαστούν προγράμματα με τη μορφή μονάδων κώδικα Haskell, φτάνοντας έτσι στον τμηματικό νοηματικό μετασχηματισμό και στον τμηματικό μετασχηματισμό defunctionalization.
Σύνδεση σχολείου και τοπικής κοινωνίας
Authors: Παπαγεωργάκης Παναγιώτης
Published: September 2021

[…] Η εργασία αυτή στοχεύει να επεκτείνει και να εμβαθύνει τον προβληματισμό αναφορικά με τους ρόλους και τις στρατηγικές των διευθυντών των σχολείων στις επιρροές του γονικού εξωτερικού περιβάλλοντος και τις θεσμικές σχέσεις μαζί του. Ακόμη ένας σκοπός της είναι να δοθεί το έναυσμα για όσους ασχολούνται με τη λήψη αποφάσεων σε κεντρικά επίπεδα της εκπαίδευσης να επανεξετάσουν τα θέματα που αφορούν τους κοινωνικούς εταίρους του σχολείου και ιδιαίτερα το λόγο και ρόλο των γονέων, οι οποίοι εξ αντικειμένου εμπλέκονται στη διαμόρφωση της σχολικής ζωής και τη γενικότερη λειτουργία της σχολικής κοινότητας. Τέλος, ίσως αποτελέσει αφετηρία για ανάπτυξη και άλλων ανάλογων ερευνητικών προσεγγίσεων που θα συνεισφέρουν είτε στην εξέταση και άλλων πτυχών του θέματος της εμπλοκής/συμμετοχής των γονέων στο σχολείο, είτε στη βαθύτερη διερεύνηση του ρόλου των διευθυντών στο πεδίο αυτό.
Study of miRNA – mRNA interactions related with cancer
Authors: Καραθανάσης Νέστορας
Published: September 2021

MicroRNAs belong to the large family of small non coding RNAs. They regulateprotein synthesis by binding to their mRNA targets causing mRNA degradationor translational repression. A large number of miRNAs have been associated withcancer because they are often found to be located within cancer associatedgenomic region (CAGRs/FRA) to target cancer-related genes, and to bedifferentially expressed in tumor compared to normal tissues. Previous work inthe Computational Biology lab had identified four new putative miRNA genesthat were located within CAGR. However their mature molecules and theirassociation with cancer phenotypes were unknown. My thesis focuses onresolving these two issues, using a combination of theoretical and experimentaltechniques. The specific aims of this work are: The development of a mature miRNA prediction algorithm(Chapter II, III) The identification of the mature miRNA molecules of the newly identifiedmiRNA genes via a combination of computational and experimentalmethods (Chapter IV) The utilization of a target prediction algorithm to predict andexperimentally verify interactions between the mature molecules andcancer-related genes Chapter IV).
Γλυκοζαμινογλυκάνες στο γενικό πληθυσμό
Authors: Παπαναστασοπούλου Χρυσάνθη
Published: September 2021

Αντικείμενο/ Στόχος: Η καρδιαγγειακή νόσος είναι σήμερα η κύρια αιτία θανάτου στις αναπτυσσόμενες χώρες. Το υαλουρονικό οξύ (ΗΑ) έχει βρεθεί ότι είναι ένας σημαντικός παράγοντας της αθηροσκλήρυνσης. Σε αυτή τη μελέτη, θα διερευνηθεί η πιθανή συσχέτιση του ΗΑ ορού με τον κίνδυνο για πιθανή εμφάνιση καρδιαγγειακής νόσου σε έναν πληθυσμό χαμηλού / ενδιάμεσου κινδύνου για καρδιαγγειακά συμβάματα.Μεθοδολογία: Συμμετείχαν 200 άτομα με χαμηλό /ενδιάμεσο κίνδυνο για ανάπτυξη καρδιαγγειακών παθήσεων σύμφωνα με το Framingham score. Η C-αντιδρώσα πρωτεΐνη (hsCRP) χρησιμοποιήθηκε ως δείκτης αθηροσκλήρυνσης. Αποτελέσματα: Οι συμμετέχοντες με δυσλιπιδαιμία είχαν σημαντικά υψηλότερα επίπεδα ορού ΗΑ σε σχέση με εκείνους που δεν είχαν δυσλιπιδαιμία , υψηλότερα επίπεδα hsCRP και υψηλότερο κίνδυνο εμφάνισης καρδιαγγειακού νοσήματος, σύμφωνα με το Framingham score. Η συγκέντρωση ΗΑ ορού συσχετίζεται σημαντικά με το Framingham score. Από τους συμμετέχοντες οι διαβητικοί εθελοντές είχαν σημαντικά υψηλότερο ποσό ΗΑ ορού σε σχέση με τους συμμετέχοντες χωρίς διαβήτη. Οι συμμετέχοντες με μεταβολικό σύνδρομο είχαν επίπεδα ΗΑ ορού υψηλότερα και υψηλότερη τιμή hsCRP σε σύγκριση με τους εθελοντές χωρίς μεταβολικό σύνδρομο.Συμπεράσματα: Το ΗΑ του ορού θα πρέπει να διερευνηθεί ως πρώιμος δείκτης αθηρωμάτωσης και καρδιαγγειακού κινδύνου. Το ΗΑ του ορού σχετίζεται γενικά με τον κίνδυνο ένα υγιές άτομο να αναπτύξει καρδιαγγειακή νόσο.
Διερεύνηση της διεπιφάνειας κυττάρων-νανοσωλήνων άνθρακα υπό στατικές και δυναμικές συνθήκες
Authors: Κρουστάλλη Ανθούλα
Published: September 2021

Αντικείμενο της παρούσας διατριβής, ήταν η διερεύνηση της διεπιφάνειαςανθρώπινων μεσεγχυματικών κυττάρων (Human Mesenchymal Stem Cells, hMSCs)-Νανοσωλήνων Άνθρακα Πολλαπλού Τοιχώματος (Multi Walled Carbon Nanotubes,MWCNTs) υπό στατικές και δυναμικές συνθήκες. Οι MWCNTs έχει αποδειχθεί ότι,έχουν μοναδικές ηλεκτρικές και φυσικές ιδιότητες, μηχανική αντοχή και χαμηλήπυκνότητα, χαρακτηριστικά που τους καθιστούν εξαιρετικά ελκυστικούς για τοσχεδιασμό βιοϋλικών για ορθοπαιδικές εφαρμογές.Αρχικά, μελετήθηκε η βιοσυμβατότητα των hMSCs σε επιφάνειες MWCNTs, ωςπρος την κυτταροτοξικότητα, τη μορφολογία, τον πολλαπλασιασμό, τηδιαφοροποίηση και την οργάνωση του κυτταροσκελετού. Το υπόστρωμα τωνMWCNTs ευνόησε την εξάπλωση των κυττάρων, προήγαγε τον πολλαπλασιασμόκαι προώθησε τη διαφοροποίηση των hMSCs σε οστεοβλάστες, όπως έδειξε ηέκφραση αλκαλικής φωσφατάσης, οστεοποντίνης και οστεοκαλσίνης.Μελετήθηκε η γονιδιακή έκφραση των ιντεγκρινικών υποδοχέων, υπεύθυνων γιατην προσκόλληση των κυττάρων στους MWCNTs. Με την τεχνική τουπεριστρεφόμενου δίσκου, εκτιμήθηκε η δύναμη προσκόλλησης των hMSCs στουςMWCNTs και η επίδραση της κάθε ιντεγκρίνης στη μεταβολή της δύναμηςπροσκόλλησης.Για τη διερεύνηση της απόκρισης των οστεοβλαστών στη μηχανική φόρτιση, τα προσκολλημένα κύτταρα στους MWCNTs καταπονήθηκαν για 3 και 24 ώρες, μεσύστημα μηχανικής φόρτισης βασισμένο στην Αρχή Κάμψης Τεσσάρων Σημείων.Τα αποτελέσματα έδειξαν ότι, η φόρτιση επηρεάζει θετικά την έκφραση γονιδίωνπροσκόλλησης και δεικτών διαφοροποίησης.Επιπρόσθετα, μελετήθηκε η συμπεριφορά των hMSCs ως προς τηνκυτταροτοξικότητα, τον πολλαπλασιασμό, τη διαφοροποίηση, την οργάνωση τουκυτταροσκελετού και την έκφραση γονιδίων προσκόλλησης, σε τροποποιημένεςεπιφάνειες MWCNTs με υδροξυλομάδες, καρβοξυλομάδες και αμινομάδες. Τααποτελέσματα έδειξαν ότι, η αμινοτροποποιημένη επιφάνεια ευνόησε σημαντικάτην κυτταρική συμπεριφορά σε σύγκριση με τις άλλες δύο επιφάνειες. Τέλος, μελετήθηκε η επίδραση της τοπογραφίας με χρήση κάθεταευθυγραμμισμένων MWCNTs, σε σύγκριση με τυχαία προσανατολισμένουςMWCNTs. Η απόκριση των hMSCs στους κάθετα ευθυγραμμισμένους MWCNTsήταν καλύτερη σε σύγκριση με τους τυχαία προσανατολισμένους, τόσο ως προςτον πολλαπλασιασμό και τη διαφοροποίηση, όσο και ως προς την οργάνωση τουκυτταροσκελετού.Τα αποτελέσματα της διατριβής είναι υποσχόμενα για το μελλοντικό σχεδιασμόβιοϋλικών με MWCNTs, με τελικό σκοπό την εφαρμογή σε θεραπείες στις οποίεςαπαιτείται ανακατασκευή του οστού.
Εκπαιδευτικές προσεγγίσεις της γενικής θεωρίας της σχετικότητας με ψηφιακές τεχνολογίες και πειραματισμούς
Authors: Καπότης Ευστράτιος
Published: September 2021

Η συγκεκριμένη διατριβή εντάσσεται στο ερευνητικό πεδίο της προσαρμογής των Επιστημονικών Προτύπων της μετακλασικής Φυσικής σε Εκπαιδευτικά Πρότυπα. Ειδικότερα του μετασχηματισμού του Επιστημονικού Πρότυπου της Γενικής Θεωρίας της Σχετικότητας σε Εκπαιδευτικό με τη χρήση ψηφιακών τεχνολογιών (δυναμικών και αλληλεπιδραστικών προσομοιώσεων) και αυτοσχέδιων πειραματισμών. Η βασική ιδέα και ο σκοπός της έρευνας είναι η ανάπτυξη ενός πλήρους μαθησιακού περιβάλλοντος, βασιζόμενο στην επιστημονική / εκπαιδευτική μεθοδολογία με διερεύνηση, προκειμένου να προσεγγιστεί εκπαιδευτικά η Γενική Θεωρία της Σχετικότητας, προσδοκώντας στατιστικά σημαντικά μαθησιακά αποτελέσματα. Το περιβάλλον αυτό ενσωματώνει δυναμικές αλληλεπιδραστικές προσομοιώσεις και πειραματισμούς που κατά τη δημιουργία τους έχουν στόχο την άρση των δυσκολιών που αντιμετωπίζουν οι εκπαιδευόμενοι.Η αρχική μας υπόθεση ήταν πως μια εκπαιδευτική προσέγγιση της Γενικής Θεωρίας της Σχετικότητας με τη χρήση της επιστημονικής / εκπαιδευτικής μεθοδολογίας με διερεύνηση η οποία θα χρησιμοποιεί στο μεθοδολογικό βήμα του αποδεικτικού πειραματισμού κατάλληλες δυναμικές αλληλεπιδραστικές προσομοιώσεις και πειραματισμούς μπορεί να βοηθήσει προπτυχιακούς φοιτητές, χωρίς κύριο γνωσιακό αντικείμενο τη Φυσική, να βελτιώσουν την κατανόησή τους όσον αφορά τις βασικές αρχές και συνέπειες της Γενικής Θεωρίας της Σχετικότητας.
Καταλυτική υδρογονοεπεξεργασία σε τριφασικούς αντιδραστήρες για την παραγωγή βιοκαυσίμων
Authors: Τεμπλής Χρυσοβαλάντης
Published: September 2021

Η διατριβή αυτή εμπίπτει στη γενικότερη έρευνα της παραγωγής βιοκαυσίμων με καταλυτική υδρογονοεπεξεργασία σε τριφασικούς αντιδραστήρες. Η διείσδυση των βιοκαυσίμων στην αγορά των καυσίμων περνά από τη σταδιακή υποκατάσταση των πετρο-καυσίμων και οι δυνατότητες υποδοχής τους και επεξεργασίας τους από υπάρχουσες διϋλιστηριακές μονάδες αποτελούν κομβικό σημείο για τη βιομηχανική παραγωγή και εφαρμογή τους. Στην εργασία αυτή στοχεύεται η διερεύνηση της εφαρμογής της καταλυτικής υδρογονοεπεξεργασίας για την αποξυγόνωση ελαίων σε βιομηχανική κλίμακα. Η διερεύνηση περιλαμβάνει την εκτέλεση πειραματικών δοκιμών και την υπολογιστική προσομοίωση τριφασικών αντιδραστήρων εργαστηριακής και βιομηχανικής κλίμακας. Για τη συλλογή των πειραματικών δεδομένων χρησιμοποιήθηκαν εργαστηριακοί αντιδραστήρες μίνι-κλίμακας (εσωτερική διάμετρος 2.1 mm) και ημι-πιλοτικής κλίμακας (εσωτερική διάμετρος 2.54 cm). Μελετήθηκε η συμπεριφορά του αντιδραστήρα μίνι κλίμακας και με τα κινητικά πρότυπα που εξήχθησαν και από τα δυο μεγέθη εργαστηριακών αντιδραστήρων προσομοιώθηκε η λειτουργία αντιδραστήρων βιομηχανικής κλίμακας.Τα επιμέρους αντικείμενα της παρούσας διατριβής είναι : -Η διερεύνηση της συνεπεξεργασίας αεριελαίου και φοινικελαίου με εμπορικό καταλύτη CoMo/γ-Al2O3 σε τυπικές συνθήκες υδρογονοαποθείωσης προς αποθείωση του αεριελαίου και υδρογονοαποξυγόνωση του περιεχόμενου φυτικού ελαίου και την παραγωγή μίγματος πετρελαϊκού ντίζελ και πράσινου ντίζελ σε αντιδραστήρα βιομηχανικής κλίμακας. Η μελέτη περιλαμβάνει την πειραματική διερεύνηση της επίπτωσης της περιεκτικότητας της υγρής τροφοδοσίας σε φυτικό έλαιο στην υδρογονοαποθείωση και την υδρογονοκατανάλωση κατά την συνεπεξεργασία αεριελαίου και φυτικού ελαίου σε ημι-πιλοτικό αντιδραστήρα για την κινητική μοντελοποίηση των αντιδράσεων που λαμβάνουν χώρα κατά την διεργασία. Τα κινητικά πρότυπα χρησιμοποιήθηκαν για τη προσομοίωση της λειτουργίας ενός αδιαβατικού, βιομηχανικής κλίμακας αντιδραστήρα. -Η διερεύνηση της συμπεριφοράς μίνι κλίμακας αντιδραστήρα σειριακών σωματιδίων σε σπειροειδή και κατακόρυφη διαμόρφωση σε ταχείες αντιδράσεις υδρογονοεπεξεργασίας μελετώντας τον ως προς τα ρευστοδυναμικά χαρακτηριστικά, στην μεταφορά μάζας υγρού-στερεού και στην μεταφορά μάζας αερίου-υγρού, με διεξαγωγή ψυχρών και θερμών πειραμάτων, για την μελέτη της δυνατότητας εφαρμογής τους σε ταχείες αντιδράσεις υδρογονοεπεξεργασίας. -Η διερεύνηση της υδρογονοαποξυγόνωσης της φαινόλης ως συστατικού μοντέλου χαμηλής δραστικότητας του βιο-ελαίου της πυρολυμένης βιομάζας σε διάφορους αντιπροσωπευτικούς εμπορικούς και εργαστηριακούς καταλύτες. Η μελέτη περιλαμβάνει τη διεξαγωγή πειραμάτων σε μίνι κλίμακας σπειροειδή αντιδραστήρα και κινητική μοντελοποίηση της υδρογονοαποξυγόνωσης της φαινόλης. Παρουσιάζεται η δυνατότητα βιομηχανικής εφαρμογής υδρογονοεπεξεργασίας βιο-ελαίου σε μικρού μεγέθους αντιδραστήρα σταθερής κλίνης προς παραγωγή αποξυγονομένου προϊόντος υδρογονανθράκων για ανάμιξή του με κλάσματα πετρελαϊκής προέλευσης.
Μοριακή και ανοσοϊστοχημική μελέτη των μη μικροκυτταρικών όγκων του πνεύμονα
Authors: Σακαλίδου Μαρία
Published: September 2021

Σκοπός: Στόχος μας ήταν η μοριακή και η ανοσοϊστοχημική μελέτη του Υποδοχέα του Επιδερμικού Αυξητικού Παράγοντα (EGFR), του Ηπατοκυτταρικού Αυξητικού Παράγοντα (HGF), του C-MET και του Αγγειακού Ενδοθηλιακού Αυξητικού Παράγοντα (VEGF) σε δείγματα μη μικροκυτταρικών καρκίνων του πνεύμονα.Υλικό και μέθοδοι: Σαρανταεπτά ασθενείς επιλέχθηκαν από το αρχειακό υλικό του Ά Εργαστηρίου Παθολογικής Ανατομικής της Ιατρικής Σχολής του Εθνικού και Καποδιστριακού Πανεπιστημίου Αθηνών. Η μοριακή μελέτη έγινε με PCR αντιδράσεις, χρησιμοποιώντας ειδικούς εκκινητές για τα εξόνια 19/21 και 14/16 για τον EGFR και τον C-MET αντίστοιχα. Οι ανοσοϊστοχημικές χρώσεις έγιναν με χρήση anti- EGFR/HGF/C-MET/VEGF/CD34 αντισωμάτων. Η ανοσοέκφραση συσχετίστηκε ποιοτικά και ποσοτικά με αγγειογενετικά γεγονότα, χρησιμοποιώντας το δείκτη CD34. Τα δεδομένα συσχετίστηκαν στατιστικά μεταξύ τους, όπως και με κλινικοπαθολογικές παραμέτρους, με στόχο τη διερεύνηση της προγνωστικής τους αξίας.Αποτελέσματα: Η έκφραση του VEGF βρέθηκε υψηλότερη στα πλακώδη καρκινώματα, ενώ των CD34 και HGF στα αδενοκαρκινώματα. Οι CD34 και HGF σχετίζονται θετικά με υψηλό βαθμό διαφοροποίησης, υψηλό στάδιο της νόσου και λεμφαδενική διήθηση. Δεν ανιχνεύθηκαν ανακοινώσιμες μοριακές μεταλλάξεις.Συμπεράσματα: Η έκφραση των μελετώμενων δεικτών διαφέρει ανάμεσα στους ιστολογικούς τύπους των μη μικροκυτταρικών όγκων του πνεύμονα.Όγκοι με θετική έκφραση αγγειογενετικών παραγόντων είναι πιο επιθετικοί, και διαγιγνώσκονται σε πιο προχωρημένο στάδιο της νόσου.
Ο ρόλος της μαγνητικής τομογραφίας στην προεγχειρητική αποτίμηση του καρκίνου του ενδομητρίου
Authors: Χατούπης Κωνσταντίνος
Published: September 2021

Αντικείμενο-Στόχος: Να αξιολογηθεί η διαγνωστική απόδοση της μαγνητικής τομογραφίας (ΜΤ) στην προεγχειρητική εκτίμηση του καρκίνου του ενδομητρίου. Μεθοδολογία: Το δείγμα της μελέτης αποτελείται από 105 γυναίκες με μέση ηλικία τα 59,8 έτη (±12,6 έτη) με ιστολογικά επιβεβαιωμένο καρκίνο ενδομητρίου. Όλες οι ασθενείς υποβλήθηκαν σε ΜΤ με σκιαγραφικό μέσο προεγχειρητικά και έγινε σύγκριση των αποτελεσμάτων με την ιστολογική διάγνωση. Αναλύθηκε το μέγεθος του όγκου, το βάθος διήθησης του μυομητρίου, η επέκταση στον τράχηλο και η μετάσταση σε πυελικούς λεμφαδένες. Έγινε αξιολόγηση των ακολουθιών παλμών και των διαγνωστικών παγίδων.Αποτελέσματα: Το μέγεθος όγκου από την ΜΤ βρέθηκε να συσχετίζεται ανεξάρτητα και να προβλέπει την εν τω βάθει διήθηση του μυομητρίου (βέλτιστο όριο το 2, σε εκατοστά). Η ΜΤ είχε 76% ευαισθησία και 92,7% ειδικότητα για την πρόβλεψη της εν τω βάθει διήθησης μυομητρίου και 66,7% ευαισθησία και 100% ειδικότητα για την πρόβλεψη της διήθησης του έσω τραχηλικού στομίου. Επίσης, η ΜΤ είχε 70% ευαισθησία και 70,5% ειδικότητα για την παρουσία διηθημένων πυελικών λεμφαδένων. Κύρια σημεία σφαλμάτων ήταν οι μεγάλοι όγκοι, τα ινομυώματα, η αδενομύωση και οι όγκοι που εντοπίζονταν στο κέρας της μήτρας.Συμπεράσματα: Η ΜΤ αποδεικνύεται χρήσιμη στη σταδιοποίηση των ασθενών με καρκίνο του ενδομητρίου. Αποτελεί ένα αξιόπιστο εργαλείο απεικόνισης βοηθώντας στην επιλογή κατάλληλης θεραπείας.
H.D.’s poetics and euripidean drama
Authors: Φυτά Άννα
Published: September 2021

Στη διδακτορική μου διατριβή εξετάζω την ισόβια σχέση της H.D. με τον τραγικό ποιητή Ευριπίδη και την συμβολή του στην μορφοποίηση και εξέλιξη της ποιητικής της. Ο πολυσχιδής διάλογός της με τον Ευριπίδη εκτυλίσσεται αρχικά στον στίβο της δημιουργικής μετάφρασης, ενός χώρου δηλαδή, o οποίος παίζει καθοριστικό ρόλο στην συνεχή ανανέωση και πορεία της ποιητικής της εν γένει. Η σχέση της με τον Ευριπίδη διαρκεί πάνω από σαράντα χρόνια και συνεισφέρει σημαντικά στην πρόσληψη των Κλασικών έργων, έναν από τους απαραίτητους πολιτισμικούς και καλλιτεχνικούς στόχους των Μοντερνιστών του πρώιμου εικοστού αιώνα. Η εργασία μου αποδεικνύει πως το ενδιαφέρον της H.D. για τα έργα του Ευριπίδη εκτείνεται πολύ πέρα από μια επιφανειακή περιέργεια για την κειμενική, αισθητική ή θεματολογική τους αξία. Μέσα από την έρευνα των μεταφράσεών της πάνω στο έργο του Έλληνα δραματουργού δείχνω πως η H.D. υφαίνει ένα πολύπλευρο υπόδειγμα (pattern) πάνω στο οποίο συγκροτείται ένα διακριτό σχήμα.Μέσα από την μελέτη μου στα έργα του Ευριπίδη έφτασα στα εξής συμπεράσματα:o Η Η.D. επιλέγει την τραγωδία ως είδος για τις μεταφράσεις της κάνοντας χρήση της ειδολογικής ευελιξίας του δράματος.o Το δράμα έχει άμεση σύνδεση με την λυρική ποίηση και το έπος. Το δράμα επίσης γεφυρώνει τα λογοτεχνικά είδη μεταξύ τους και υποστηρίζει ειδολογικά υβρίδια όπως το Παλίμψηστο, την Παλινωδία και τα νεωτεριστικά σχήματα της H.D. όπως το πεζό-χορικό, την χορική ακολουθία, το πεζό κεφαλίδα (prose caption) ως εισαγωγικό σχόλιο, ανάλυση, και κριτική σε ποιητικό έργο (Ίων).o Από το δράμα του Ευριπίδη επίσης εξετάζει τις παραλλαγές των μύθων (για παράδειγμα οι Ατρείδαι, ο Τρωΐκός πόλεμος), τις θεότητες και την πρόσληψή τους αποπρογενέστερα κείμενα H Η.D. αφομοιώνει τις τραγωδίες του Ευριπίδη σε μεγάλο μέρος του ποιητικού της έργου και το πολύπλοκο αυτό εγχείρημα της επιτρέπει να προχωρήσει την ποιητική της πέρα από τον Ευριπίδη επεκτείνοντας ταυτόχρονα το δραματικό του έργο.o Ο Έλληνας δραματουργός της δίνει τα στοιχεία μέσα από το μύθο, την διακειμενικότητα, την ρητορική, τα χορικά και την σχέση τους με άλλα συγγενή είδη ποίησης. Το έργο του παρεισφρύει σε κάθε είδος με το οποίο πειραματίστηκε η H.D., αναγεννά και ανανεώνει τις πηγές της, και της δίνει το υλικό για να σχηματίσει την δική της –μεταφρασμένη- Ελληνικότητα.
Ενδαρτηριακή θεραπευτική προσέγγιση ηπατικών, νευροενδοκρινούς χαρακτήρα, νεοπλασιών με 111Iνδιο-πεντετριοτίδιο μετά από προσωρινή εγκατάσταση καθετήρα (port)
Authors: Καρφής Ιωάννης
Published: September 2021

Σκοπός: Για να αξιολογηθεί η αποτελεσματικότητα εγχύσεων υψηλών δόσεων111Ιn-DTPA‐OC μετά από επιλεκτικό καθετηριασμό της ηπατικής αρτηρίας, διαμέσουπροσωρινής τοποθέτησης ειδικού καθετηριαστικού συστήματος (port) σε μηλειτουργικούς νευροενδοκρινούς χαρακτήρα, ηπατικές μεταστάσεις, θετικούς σευποδοχείς SSTR2 σωματοστατίνης από την επίδραση της εκπομπής ηλεκτρονίων Augerκαι Εσωτερικής Μετατροπής του 111Ιn.Υλικά και Μέθοδοι: Η χορηγούμενη μέση δόση ανά συνεδρία, μηνιαίως για κάθεασθενή (9 περιπτώσεις συνολικά) ήταν 6,3±2,3 GBq. Επειδή οι επαναλαμβανόμενεςχορηγήσεις για μια αποτελεσματική αγωγή έφθαναν τις 12 στο σύνολό τους,προκειμένου να απαλλαγούν οι ασθενείς από την κακουχία και δυσφορία τηςδιαδικασίας του καθετηριασμού, απεφασίσθη η προσωρινή ενδο‐αρτηριακήεγκατάσταση ενός ειδικού καθετηριαστικού συστήματος port. Η αξιολόγηση τηςανταπόκρισης στο θεραπευτικό σχήμα εγένετο σύμφωνα με τα κριτήρια RECIST γιασυμπαγείς όγκους. Το αποτέλεσμα επιστοποιείτο από τις CT ή MRI τομογραφίες πουπραγματοποιούντο πριν, κατά τη διάρκεια και μετά το τέλος της θεραπείας, ενώ ηπαρακολούθηση εκτιμάτο απο τα μηνιαία υπερηχογραφήματα στις περιοχέςενδιαφέροντος. Η πιθανή τοξικότητα (WHO κριτήρια) μετρήθηκε από δείγματα αίματοςκαι ούρων και από ελέγχους της νεφρικής, ηπατικής και οστεομυελικής λειτουργίας.Αποτελέσματα: Κανείς από τους ασθενείς που έλαβαν θεραπεία [108 εγχύσεις]επέτυχε πλήρη ανταπόκριση [CR: 0,0%]. Μερική ανταπόκριση [PR] παρατηρήθηκε σε7 (70%) και σταθεροποίηση της νόσου [SD] σε 2 (30%) ασθενείς. Δοσιμετρικοίυπολογισμοί έδειξαν περίπου 75% (p<0,05) υψηλότερη αθροιστική ραδιοπεπτιδικήαπρρόφηση, σε σύγκριση με εκείνη της απλής ενδοφλέβιας χορήγησης. Πρώτουβαθμού μυελοτοξικότητα (ερυθρο-, λευκο- και θρομβο- πενία παρατηρήθηκε σε 3(34,0%) περιπτώσεις.Συμπέρασμα: Σε μη χειρουργήσιμες νεοπλασίες του ήπατος, σπινθηρογραφικάθετικές σε SSTR2 υποδοχείς σωματοστατίνης η επαναλαμβανόμενη δι‐ηπατική χορήγηση, υψηλών δόσεων 111Ιn-DTPA‐OC διαμέσου προσωρινά τοποθετημένουκαθετηριαστικού συστήματος port, είχε περισσότερο από ικανοποιητικήαποτελεσματική θεραπευτική έκβαση. Με δεδομένο τον τοποπεριοχικό χαρακτήρα τηςαγωγής, μετά από προσωρινή εγκατάσταση καθετηριαστικού συστήματος port γιατην ολοκλήρωση της θεραπείας και την εξαιρετικά μικρή εμβέλεια των ηλεκτρονίωνAuger και Εσωτερικής Μετατροπής του 111Ιn, δεν έχει παρατηρηθεί μέχρι σήμερακάποια νεφρική, ηπατική ή οστεομυελική τοξικότητα. Η προσωρινά ενδαρτηριακήεμφύτευση ειδικού καθετηριαστικού συστήματος port προσφέρει σταθερό μηχανισμόσύνδεσης υποδορροίου τυμπάνου‐καθετήρα‐όγκου, υψηλό ρυθμό ροής σε λεπτόδίαυλο, ασφαλή και ανώδυνη εισαγωγή της βελόνας παρακέντησης στο διάφραγμασιλικόνης του θαλάμου και ποιότητα ζωής.
Εξωλεμφαδενικά non-Hodgkin λεμφώματα
Authors: Πετράκης Γεώργιος
Published: September 2021

Διάφορες μελέτες έχουν προτείνει την έκφραση δεικτών που σχετίζονται μετην ενεργοποίηση των λεμφωμάτων με σκοπό να λάβουμε πληροφορίες γιατη συμπεριφορά τους. Οι περισσότερες μελέτες περιλαμβάνουν συγχρόνωςλεμφαδενικά και εξωλεμφαδενικά λεμφώματα, ενώ είναι γνωστή η διαφορετικήσυμπεριφορά τους. Μελετήσαμε μια ομοιογενή ομάδα εξωλεμφαδενικώνNHLs με δείκτες των οποίων η σημασία δεν είναι ακόμη ξεκαθαρισμένη αλλάμπορεί να έχουν σημαντική προγνωστική και προβλεπτική σημασία, καιεπιπλέον να μας βοηθήσουν να κατανοήσουμε καλύτερα το πως λειτουργεί ηλεμφωματογένεση δεδομένου ότι εμπλέκονται στα κυριότερα μονοπάτια της.Μελετήσαμε δείκτες ενεργοποίησης, Foxp1, pStat3, Blimp1 και MYC σε 35εξωλεμφαδενικά DLBCLs, 23 MALTLS και 19 εξωλεμφαδενικά MCLs.Τα σημαντικότερα ευρήματά μας συνοψίζονται ανά κατηγορίαεξωλεμφαδενικών λεμφωμάτων ως εξής:Ο αλγόριθμος του Muris αποδείχτηκε πιο αξιόπιστος προγνωστικά δείχνονταςότι οι GCΒ-DLBCL ασθενείς είχαν καλύτερη επιβίωση από τους non-GCΒ-DLBCL ασθενείς (p=0.044).Η έκφραση του Blimp1 σχετίστηκε αρνητικά με την ολική επιβίωση σε όλουςτους EN-DLBCL ασθενείς καθώς και στην ομάδα των non-GCB. Η θετικότητατων Foxp1 και pStat3 δεν επηρέασαν την επιβίωση συνολικά παρά μόνοσχετίστηκαν με καλύτερη επιβίωση στην ομάδα των non-GCB. Οι ασθενείς μεEN-DLBCL που συνεκφράζαν τα MYC/BCL2/BCL6 είχαν μειωμένη επιβίωση.Σε πολυπαραγοντική ανάλυση η έκφραση του Blimp1 και όχι η κυτταρικήπροέλευση (cell of origin) αποδείχτηκε αρνητικός προγνωστικός παράγονταςστα EN-DLBCL περιστατικά μας. Επιπλέον, η έκφραση του Blimp1 ήτανανεξάρτητος προγνωστικός παράγοντας όταν ελέγχθηκε μαζί με την έκφρασητων Foxp1 και pStat3.Τα ευρήματά μας δείχνουν ότι η έκφραση των δεικτών αυτών διαφοροποιείταιστα εξωλεμφαδενικά λεμφώματα σε σχέση με τα λεμφαδενικά DLBCLs καιτονίζεται η σημασία του να μελετώνται οι διάφοροι δείκτες ξεχωριστά σελεμφαδενικά και εξωλεμφαδενικά DLBCLs.Στα MALTLs, παρατηρήσαμε ότι η έκφραση του Foxp1, από μόνο της ή μαζίμε το MYC ή το pStat3 σχετίζεται με μειωμένη επιβίωση των ασθενών.Στα εξωλεμφαδενικά MCLs, παρατηρήσαμε ότι η έκφραση του Foxp1 απόμόνη της ή με το MYC ή το pStat3 σχετίζεται με καλύτερη επιβίωση. Ηέκφραση του pStat3 σχετίστηκε με περισσότερες υποτροπές, ενώ του MYC μεεντόπιση του λεμφώματος στον γαστρεντερικό σωλήνα.Περαιτέρω ευρύτερες μελέτες απαιτούνται για τη διερεύνηση των σημαντικώναυτών δεικτών στα εξωλεμφαδενικά λεμφώματα που μελετήσαμε.
Ο ρόλος των υπερήχων και της μαγνητικής τομογραφίας στη μελέτη των καρδιακών εκδηλώσεων του αντιφωσφολιπιδικού συνδρόμου
Authors: Καμπόλης Χρήστος
Published: September 2021

Το αντιφωσφολιπιδικό σύνδρομο (ΑΦΣ) είναι μια επίκτητη αυτοάνοση θρομβοφιλία, που χαρακτηρίζεται από υποτροπιάζουσες αρτηριακές και/ή φλεβικές θρομβώσεις και/ή νοσηρότητα σχετιζόμενη με την κύηση, σε συνδυασμό με την παρουσία κυκλοφορούντων αντιφωσφολιπιδικών αντισωμάτων. Το φάσμα των κλινικών εκδηλώσεων που αποδίδονται στο σύνδρομο περιλαμβάνει ακόμα την καρδιακή νόσο, τη νεφρική θρομβωτική μικροαγγειοπάθεια, τη θρομβοπενία, τη δικτυωτή πελίωση, την αιμολυτική αναιμία και τις εκδηλώσεις από το κεντρικό νευρικό σύστημα. Στο γενικό μέρος της διατριβής αναπτύσσονται οι παθοφυσιολογικοί μηχανισμοί και τα κλινικοαπεικονιστικά ευρήματα που χαρακτηρίζουν τις συνηθέστερες καρδιακές εκδηλώσεις (βαλβιδοπάθεια, στεφανιαία νόσο, μυοκαρδιακή δυσλειτουργία και πνευμονική υπέρταση). Το ειδικό μέρος της διατριβής πραγματεύεται την χρονική εξέλιξη της βαλβιδικής προσβολής και της μυοκαρδιακής δυσλειτουργίας σε ασθενείς με συστηματικό ερυθηματώδη λύκο (ΣΕΛ) με ή χωρίς θετικά αντιφωσφολιπιδικά αντισώματα (aPL) και/ ή ΑΦΣ. Δεκαεπτά ασθενείς με πρωτοπαθές ΑΦΣ (ΠΑΦΣ), 23 με ΑΦΣ σχετιζόμενο με ΣΕΛ (ΣΕΛ/ΑΦΣ), 19 με ΣΕΛ θετικό για aPL χωρίς εκδηλώσεις ΑΦΣ, και 23 με ΣΕΛ αρνητικό για aPL είχαν υποβληθεί σε λεπτομερή έλεγχο με διαθωρακικό υπερηχοκαρδιογράφημα προ 10ετίας και επανεκτιμήθηκαν υπερηχογραφικά για τους σκοπούς της παρούσας μελέτης. Στο 65% των ασθενών με ΠΑΦΣ και 62% των ασθενών με ΣΕΛ με ή χωρίς θετικά aPL ανιχνεύθηκε βαλβιδοπάθεια. Η διάρκεια νόσου [λόγος πιθανοτήτων (OR), 1.63; 95% όρια αξιοπιστίας (CI), 1.13–2.36: p=0.009 για κάθε 5 χρόνια αύξησης της διάρκειας νόσου] και η παρουσία ΣΕΛ/ΑΦΣ (OR, 3.51; 95% CI, 1.27–9.67; p=0.015) ήταν οι μοναδικοί παράγοντες που συσχετίστηκαν με την πρόοδο της βαλβιδικής νόσου στην μονο- και πολυπαραγοντική ανάλυση. Η διαστολική δυσλειτουργία της αριστερής κοιλίας παρουσίασε πρόοδο με την πάροδο του χρόνου, με τους χρόνους επιβράδυνσης (DT) και ισοογκοτικής χάλασης (IVRT) να παρατείνονται ομότιμα σε κάθε μια από τις ομάδες ασθενών (p<0.05). Ο χρόνος DT για την δεξιά κοιλία παρουσίασε στατιστικά σημαντική παράταση σε κάθε μία εκ των ομάδων του ΣΕΛ (p<0.001), ενώ ο χρόνος IVRT αυξήθηκε μόνο στην ομάδα του ΣΕΛ/ΑΦΣ (p=0.040). Συνεπώς, μεταξύ ασθενών με ΑΦΣ και ΣΕΛ (με ή χωρίς θετικά aPL), το ΣΕΛ/ΑΦΣ και η διάρκεια νόσου είναι οι μοναδικοί ανεξάρτητοι παράγοντες που σχετίζονται με πρόοδο της βαλβιδικής νόσου στην παρούσα 10ετή μελέτη υπερηχοκαρδιογραφικής παρακολούθησης. Η αντιπηκτική αγωγή δεν εμπόδισε την εξέλιξη της βαλβιδοπάθειας. Υπήρξε επίσης πρόοδος της διαστολικής δυσλειτουργίας, κυρίως της αριστερής κοιλίας, στο ίδιο χρονικό διάστημα των 10 ετών.
Μακρομοριακή αρχιτεκτονική
Authors: Πολυμερόπουλος Γεώργιος
Published: September 2021

Στα πλαίσια της παρούσης διδακτορικής διατριβής πραγματοποιήθηκε η σύνθεση, ομοριακός και μορφολογικός χαρακτηρισμός γραμμικών και μη γραμμικών αμφίφιλωνπολυμερών. Ως μέθοδοι σύνθεσης χρησιμοποιήθηκαν ο ανιοντικός πολυμερισμός για τηνσύνθεση γραμμικών τρισυσταδικών τριπολυμερών του τύπου PS-b-P2VP-b-PEO, ο ριζικόςπολυμερισμός μεταφοράς ατόμου για την σύνθεση αστεροειδών ομοπολυμερών (PS)n όπουn=3,4 και δισυσταδικών συμπολυμερών με τρεις και τέσσερις κλάδους του τύπου (PS-b-P2VP)n όπου n=3,4 καθώς και συνδυασμός των δύο προαναφερόμενων μεθόδων για τηνσύνθεση αστεροειδών τρισυσταδικών τριπολυμερών (PS-b-P2VP-PEO)n όπου n=3,4 και τωνδενδριτικών ομολόγων τους [PS-b-P2VP-(PEO)2]n.Όλα τα συντιθέμενα δείγματα χαρακτηρίστηκαν με ποικίλες μεθόδους όπως:χρωματογραφία αποκλεισμού μεγεθών, ωσμωμετρία μεμβράνης, σκέδαση φωτός laser υπόμικρές γωνίες, φασματοσκοπία πυρηνικού μαγνητικού συντονισμού πρωτονίου και άνθρακα(1H-NMR/13C-NMR), ιξωδομετρία αραιών διαλυμάτων, δυναμική σκέδαση φωτός (DLS),διαφορική θερμιδομετρία σάρωσης (DSC), ηλεκτρονική μικροσκοπία διέλευσης (ΤΕΜ),ηλεκτρονική μικροσκοπία σάρωσης (SEM). Βασικός στόχος ήταν η μελέτη σύνθεσης αμφίφιλων πολυμερών απλής ή/καιπολύπλοκης αρχιτεκτονικής, που να φέρουν ως συστάδες το πολυστυρένιο, την πολυ(2-βινυλοπυριδίνη) και το πολυ(αιθυλενοξείδιο). Επιπλέον στόχος ήταν η μελέτη των ιδιοτήτωντων πολυμερών σε διάλυμα και σε στερεά κατάσταση και να γίνει σύγκριση μεταξύ τωναστεροειδών δισυσταδικών συμπολυμερών με τα αντίστοιχα αστεροειδή τρισυσταδικάτριπολυμερή ή/και τα δενδριμερή ομόλογά τους. Επίσης, βασικός σκοπός αποτέλεσε ημελέτη της σχέσης δομής-ιδιοτήτων και η εξάρτησή της από την αρχιτεκτονική (απόγραμμικά τρισυσταδικά τριπολυμερή σε αστεροειδή δισυσταδικά συμπολυμερή, αστεροειδήτρισυσταδικά τριπολυμερή και στα δενδριτικά ομόλογά τους).Τέλος, βασική επιδίωξη αποτέλεσε ο σχηματισμός ασύμμετρων ισοπορωδώνμεμβρανών από τα γραμμικά τρισυσταδικά τριπολυμερή, το οποίο αποτελεί το κύριο πεδίοέρευνας, χρηματοδοτούμενου προγράμματος από την Περιφέρεια Ηπείρου, με τίτλο:«Ανάπτυξη Νέων Υλικών για την Άμεση Χρήση σε Βιολογικό Καθαρισμό και ΧΥΤΑ».
Ηγεσία εκπαιδευτικού και δημιουργία πορτφόλιο εκπαιδευτικού στο πλαίσιο επαγελματικής ανάπτυξης με βάση το σχολείο
Authors: Βιτσάκη Ζωή
Published: September 2021

Η παρούσα διατριβή διερευνά την επαγγελματική ανάπτυξη εκπαιδευτικών μέσω της συμμετοχής τους σε πρόγραμμα ανάπτυξης ηγεσίας εκπαιδευτικού. Μελετά επίσης την κουλτούρα του σχολείου στο οποίο δραστηριοποιούνται οι εκπαιδευτικοί και εξετάζει την αποτύπωσή της δράσης των εκπαιδευτικών σε πορτφόλιο. Στην έρευνα συμμετείχαν 21 εκπαιδευτικοί από 2 Δημοτικά και 2 Γυμνάσια. Για τη διεξαγωγή της έρευνας αναλύθηκαν τα αποτελέσματα ερωτηματολογίου για την κουλτούρα του σχολείου και έγινε ανάλυση περιεχομένου στα συμπεράσματα δομημένων συζητήσεων για το ίδιο θέμα. Στη συνέχεια πραγματοποιήθηκε επεξεργασία των αποτελεσμάτων ερωτηματολογίου με θέμα την αντίληψη και τη σημαντικότητα πρακτικών κρίσιμων για την εκδίπλωση της ηγεσίας εκπαιδευτικού και αναλύθηκε κείμενο δομημένου αναστοχασμού των εκπαιδευτικών σχετικά με τη δράση τους.Η έρευνα εξέτασε την ανάπτυξη πορτφόλιο εκπαιδευτικών, μια καινοτομία για τα ελληνικά δεδομένα. Μελετήθηκε ο σχολιασμός μελών της υποστηρικτικής ομάδας για τα πορτφόλιο και αναλύθηκε ο αναστοχασμός και η μαρτυρία που περιεχόταν σε αυτά, η οποία προερχόταν μεταξύ άλλων από μαθητές και συναδέλφους. Επίσης, έγινε συστηματική καταγραφή των στοιχείων από τα οποία αποτελούνται τα πορτφόλιο και αναπτύχθηκε για τον λόγο αυτό ένα πλαίσιο ανάλυσης των πορτφόλιο, κάτι που, όπως προκύπτει από τη μελετηθείσα βιβλιογραφία, αποτελεί και πρωτοτυπία της έρευνας. Η ανωτέρω πολυεπίπεδη ανάλυση υπαγορεύθηκε από την ανάγκη σε βάθος προσέγγισης των ζητημάτων. Όπως προέκυψε, στο πλαίσιο του σχολείου εμφανίζονται κυρίως στοιχεία μικτής κουλτούρας, ενώ υπάρχουν αρκετά στοιχεία συνεργατικής και ατομιστικής κουλτούρας. Οι πρωτοβουλίες εστιάζουν κυρίως στην κινητοποίηση των μαθητών και στην ομαδοσυνεργατική προσέγγιση. Αναπτύσσονται ποικίλες πρακτικές των εκπαιδευτικών. Ιδιαίτερη βαρύτητα δίνεται στην ανατροφοδότηση από μαθητές και συναδέλφους, στη συνεργασία με συναδέλφους, στον αναστοχασμό και στην συλλογή μαρτυρίας για τεκμηρίωση των δράσεων.Τα πορτφόλιο αποδείχθηκαν σημαντικά μέσα για την επαγγελματική ανάπτυξη, καθώς σε αυτά αποτυπώθηκε η δράση των εκπαιδευτικών μέσω μαρτυρίας και αναστοχασμού. Οι δυσκολίες που παρουσιάστηκαν και οι μεγάλες διαφοροποιήσεις τόσο στην έκταση όσο και στην αποτύπωση της εκάστοτε πρωτοβουλίας, καθιστούν εμφανή την ανάγκη εξοικείωσης των εκπαιδευτικών με τη συλλογή μαρτυρίας, τον αναστοχασμό και την ανάπτυξη πορτφόλιο. Επίσης, προτείνεται να αξιοποιηθεί περαιτέρω το πλαίσιο ανάλυσης που χρησιμοποιήθηκε στην έρευνα, τόσο για την οργάνωση όσο και για την καλύτερη αξιολόγηση των πορτφόλιο.
Η ανάδυση μιας πολιτικής της Ευρωπαϊκής Ένωσης για την παιδεία
Authors: Ραφτοπούλου Κυριακή
Published: September 2021

[…] Η παρούσα μελέτη επιχειρεί αφενός μέσα από μια ιστορικά εξελισσόμενη πορεία να προσεγγίσει τους εκπαιδευτικούς λόγους και πρακτικές της Ευρωπαϊκή Κοινότητας, που οδήγησαν στην ανάδυση μιας κοινοτικής πολιτικής για την παιδεία και αφετέρου και κατά κύριο λόγο να διερευνήσει τα νομικά ζητήματα που τίθενται από τη δημιουργία μιας πολιτικής, που αναπτύχθηκε σε ένα πρώτο στάδιο στη «σκιά των Συνθηκών» με την καθοριστική συμβολή της νομολογίας του Δικαστηρίου, που προηγήθηκε της νομικής ρύθμισης και σε μεγάλο βαθμό την καθόρισε. Σε ένα δεύτερο επίπεδο προσεγγίζονται οι νομικές ρυθμίσεις της Συνθήκης, που αφορούν άμεσα αλλά και έμμεσα τον τομέα της παιδείας καθώς και τις τεχνικές που ακολουθεί η Ένωση για την υλοποίηση των στόχων της Συνθήκης. […]